આ સાંભળતા જ પાડોશીઓ તો જાણે ધબકારો ચુકી ગયા. ફ્લેટમાં ઘૂસીને સજનીની હત્યા?! શું થયું? કેવી રીતે હત્યા થઈ? જેવી વાત વાયુવેગે વિસ્તારમાં ફરી વળી. ઘટનાની જાણ થતા સરખેજ પોલીસ અને જિલ્લાના ઉચ્ચ પોલીસ અધિકારીઓ પણ થોડીવારમાં દોડી આવ્યાં. પોલીસને જાણવા મળ્યું કે, મૃતકનું નામ સજની છે અને તે એક ખાનગી બેંકમાં મેનેજર તરીકે ફરજ બજાવતી હતી. તેનો પતિ તરૂણ ધીન્નરાજ મેમનગરની એક જાણીતી સ્કૂલમાં પી.ટીનો શિક્ષક છે.